**ELŐTERJESZTÉS**

**Tiszavasvári Város Önkormányzata Képviselő-testületének**

**2018. április 26-án tartandó rendes ülésére**

Az előterjesztés tárgya: **Beszámoló a Tiva-Szolg Nonprofit Kft. közfoglalkoztatással kapcsolatos feladat-ellátási szerződés keretében végzett 2017. évi tevékenységéről**

Melléklet:

A napirend előterjesztője: Dr. Fülöp Erik polgármester

Az előterjesztést készítette: Petruskáné dr. Legeza Tímea osztályvezető

Girus András osztályvezető

Szabó András Tiva-Szolg Kft. ügyvezetője

Az előterjesztés ügyiratszáma: 246/2018.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 5. melléklet 1.1. |
| Szociális és Humán Bizottság | SZMSZ 4. melléklet 1.22., 1.30. |

Az ülésre meghívni javasolt szervek, személyek:

|  |  |
| --- | --- |
| Szabó András ügyvezető – Tiva-Szolg Nonprofit Kft. | [tivaszolgnonprofit@gmail.com](mailto:tivaszolgnonprofit@gmail.com), [szabo.andras@tiva-szolg.hu](mailto:szabo.andras@tiva-szolg.hu)  kornyezetvedelem@gmail.com |
|  |  |

Egyéb megjegyzés:

………………………………………………………………………………………………….…………………………………………………………………………………………………

Tiszavasvári, 2018. április 20.

**Petruskáné dr. Legeza Tímea**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu.

Témafelelős: Petruskáné dr. Legeza Tímea

Girus András

**Előterjesztés**

* a Képviselő-testülethez -

**Beszámoló a Tiva-Szolg Nonprofit Kft. közfoglalkoztatással kapcsolatos feladat-ellátási szerződés keretében végzett 2017. évi tevékenységéről**

**Tisztelt Képviselő-testület!**

Tiszavasvári Város Önkormányzata Képviselő-testülete **„A közfoglalkoztatási feladatok jövőbeni ellátásáról” szóló 70/2017. (III.30) Kt. számú határozatával (egyben a 3/2017.(III.30.) számú alapítói határozatnak minősül) döntött arról, hogy a közfoglalkoztatással összefüggő valamennyi feladat ellátásával** - közfeladat-ellátási és a közfoglalkoztatással összefüggő feladatellátást biztosító közalkalmazottak tekintetében továbbfoglalkoztatási kötelezettséggel **- 2017. május 1-től** a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaságot** **bízza meg, egyidejűleg elfogadta az erre vonatkozó feladat-ellátási szerződést.**

A hatályos feladat-ellátási szerződés V.8. pontja – a szerződés 274/2017. (IX.30.) Kt. számú határozattal elfogadott módosítását követően – az alábbiakat tartalmazza:

„A Tiva-Szolg Nonprofit Kft. **legkésőbb tárgyévet követő év április 30-ig köteles beszámolni a jelen szerződés alapján végzett feladatellátásról,** az **éves teljesítésről**, a feladatellátás **bevételeiről, kiadásairól**, melyeket elkülönítetten köteles nyilvántartani. **A Tiva-Szolg. Nonprofit Kft éves beszámolója a közfoglalkoztatási programok** tekintetében kiterjed a programok bemutatására, a programokon belül megvalósítani kívánt feladatok egyes tevékenységek paramétereinek konkretizálására, részletes kifejtésére, a foglalkoztatottak létszámára, dologi igényre, igényelt támogatás mértékére, a végrehajtás eredményeire.”

Tekintettel arra, hogy **fenti szerződésmódosítást megelőzően a 2017. év I. félévi tevékenységéről már beszámolt a Kft.**, és azt a Képviselő-testület **275/2018. (XI.30.) Kt. számú határozattal elfogadta**, így **jelen beszámoló a 2017. év II. félévi tevékenységről szól**.

Fentiek figyelembevételével a **Tiva-Szolg Nonprofit Kft. ügyvezetője elkészítette a 2017. év II. félévi beszámolóját,** mely a határozat-tervezet mellékletét képzi.

Kérem a Tisztelt Képviselő-testületet, hogy az előterjesztést megtárgyalni és döntését meghozni szíveskedjen.

Tiszavasvári, 2018. április 20.

**Dr. Fülöp Erik**

**polgármester**

**Határozat-Tervezet**

**Tiszavasvári Város Önkormányzata**

**Képviselő-testületének**

**…./2018.(IV.26.) Kt. számú**

**határozata**

(amely az …/2018. (IV.26.) számú alapítói határozatnak minősül)

**Beszámoló a Tiva-Szolg Nonprofit Kft. közfoglalkoztatással kapcsolatos feladat-ellátási szerződés keretében végzett 2017. évi tevékenységéről**

Tiszavasvári Város Önkormányzata Képviselő-testülete „**Beszámoló a Tiva-Szolg Nonprofit Kft. közfoglalkoztatással kapcsolatos feladat-ellátási szerződés keretében végzett 2017. évi tevékenységéről”** szóló előterjesztést megtárgyalta és az alábbi határozatot hozza:

1. Tiszavasvári Város Önkormányzata Képviselő-testülete a **Tiva-Szolg Nonprofit Kft**. **közfoglalkoztatással kapcsolatos** feladat-ellátási szerződésben foglalt **2017. év II. félévi feladatainak ellátásáról szóló** **szakmai és pénzügyi beszámolót megtárgyalta**, és azt a határozat mellékletében szereplő tartalommal **elfogadja**.
2. Felhívja a **Tiva-Szolg Nonprofit Kft**. Kft. ügyvezetőjének a figyelmét arra, hogy tegyen intézkedést a bankszámlavezetéssel kapcsolatos kiadások csökkentésére, egyéb esetekben is törekedjen a kiadások optimális szinten tartására.
3. Felkéri a polgármestert, hogy a Kft. ügyvezetőjét jelen határozatról tájékoztassa.

**Határidő:** **Felelős:**

1., 2., 3. pont esetében: azonnal 2. pont esetén: Szabó András a Kft. ügyvezetője

3. pont esetén: Dr. Fülöp Erik polgármester